ai4bharat/Pralekha huggingface dataset:
ఆర్థిక మంత్రిత్వ శాఖ
వివాద్ సే విశ్వాస్ చట్టంలోని సెక్షన్ 3 కింద తేదీని పొడిగించిన సీబీడీటీ
ప్రత్యక్ష పన్ను 'వివాద్ సే విశ్వాస్ చట్టం 2020' , డిక్లరెంట్ చెల్లించాల్సిన మొత్తం 'వివాద్ సే విశ్వాస్ చట్టం'లోని సెక్షన్ 3 కింద పట్టికలో పేర్కొనబడింది. తాజాగా 25 జూన్ 2021 నాడు వెలువడిన ఈ నోటిఫికేషన్ ప్రకారం మొత్తాన్ని చెల్లించడానికి చివరి తేదీ  31 ఆగస్టు 2021గా పేర్కొనబడింది. వివాద్ సే విశ్వాస్ చట్టం కింద మొత్తం  చెల్లించడానికి చివరి తేదీ 31 అక్టోబర్, 2021 గా నిర్ణయించి తెలియజేయడమైంది. వివాద్ సే విశ్వాస్ చట్టం కింద డిక్లరెంట్ చెల్లింపు చేయడానికి అవసరమైన ఫారం నంః3 జారీ చేయడంలో మరియు సవరించడంలో ఎదురవుతున్న ఇబ్బందులను పరిగణనలోకి తీసుకుని, ఆ మొత్తాన్ని చెల్లించే చివరి తేదీని  30 సెప్టెంబర్, 2021కి పొడిగించాలని నిర్ణయించారు. ఈ మేరకు అవసరమైన నోటిఫికేషన్ త్వరలో జారీ చేయబడుతుంది. ఏది ఏమయినప్పటికీ వివాద్ సే విశ్వాస్ చట్టం కింద మొత్తం  చెల్లింపు కోసం చివరి తేదీని మార్చే ప్రతిపాదన ఏదీ లేదని. ఇది 31 అక్టోబర్, 2021వ తేదీగానే ఇకపై కూడా కొనసాగుతుందని తెలియజేశారు.
వినియోగదారు వ్యవహారాలు, ఆహార మరియు ప్రజా పంపిణీ మంత్రిత్వ శాఖ
వరికి కనీస మద్దతు ధర విలువగా రూ.11099.25 కోట్లు అందుకోనున్న రైతులు
- కేఎంఎస్ 2021-22 కింద ఇప్పటి వరకు 56.62 ఎల్ఎంటీల వరి కొనుగోలు చేయబడింది
- ఛండీగఢ్, హర్యానా, హిమాచల్ ప్రదేశ్, జమ్మూ & కాశ్మీర్, పంజాబ్, ఉత్తర ప్రదేశ్, ఉత్తరాఖండ్ రాష్ట్రాలలో కొనసాగుతున్న
కొనుగోళ్లు
కేఎంఎస్ 2021-22లో అక్టోబర్ 17, 2021వ తేదీ వరకు 56.62 ఎల్ఎంటీలకు పైగా వరి సేకరించబడింది. ఛండీగఢ్, హర్యానా, హిమాచల్ ప్రదేశ్, జమ్మూ & కాశ్మీర్, పంజాబ్, ఉత్తర ప్రదేశ్ మరియు ఉత్తరాఖండ్ రాష్ట్రాలు మరియు కేంద్రపాలిత ప్రాంతాలలో కొనుగోళ్లు జరిగాయి. కనీస మద్దతు ధర వద్ద ఖరీఫ్ మార్కెటింగ్ సీజన్  2021-22.. ఇటీవల ప్రారంభమైంది. ఇందులో ఎంఎస్పీ విలువతో 371919 మంది రైతులకు రూ.11,099.25 కోట్ల మేర ప్రయోజనం చేకూరింది.
విదేశీ వ్యవహారాల మంత్రిత్వ శాఖ
నల్గొండ పోస్టాఫీస్ పాస్పోర్ట్ సేవా కే౦ద్ర౦లో రేపటి నుండి ఆన్లైన్ పద్ధతి లో పూర్తి స్థాయిలో కార్యకలాపాలు
నల్గొండ లో ప్రధాన తపాలా కార్యాలయ౦ లో పోస్టాఫీస్ పాస్పోర్ట్ సేవా కేంద్ర౦  ఈ నెల 4వ తేదీ నుంచి ఆన్లైన్ పద్ధతి లో పూర్తి స్థాయి కార్యకలాపాలు ప్రారంభించనున్నారు. ఈ పిఒపిఎస్ కే ఇప్పటికే ‘‘క్యాంప్ మోడ్’’ లో పనిచేస్తో౦దని సంబంధిత అధికారులు తెలిపారు. అయితే, ఈ పద్ధతి లో దరఖాస్తుదారులు వారి ఫైళ్ళు పూర్తిగా ప్రాసెస్ కావాలంటే 7 రోజుల నుంచి 10 రోజులకు వేచి ఉండవలసి వస్తోంది. ఈ జాప్యాన్ని నివారించడం కోసం ఈ నెల 4వ తేదీ నుంచి ఆన్లైన్ పద్ధతి లో పూర్తి స్థాయి కార్యకలాపాలు ప్రారంభించనున్నారు. దీనితో పోస్టాఫీస్ పాస్పోర్ట్ సేవా కేంద్ర౦ లో దాఖలు చేసిన అన్ని దరఖాస్తుల ప్రాసెసింగ్ రాష్ట్రం లోని ఇతర పాస్పోర్ట్ సేవా కేంద్రాల తో సమానంగా అదే రోజున పూర్తి అవుతాయి. నల్గొండ పరిసర ప్రాంతాలకు చెందిన పాస్పోర్ట్ దరఖాస్తుదారులు ఈ మార్పును గమనించి తాజా సదుపాయాన్ని మెరుగైన రీతిలో ఉపయోగించుకోవాలని తెలియ జేయడమైంది.
ప్రధాన మంత్రి కార్యాలయం
ప్రధాన మంత్రి తో సమావేశమైన హిమాచల్ ప్రదేశ్ ముఖ్యమంత్రి
ప్రధాన మంత్రి శ్రీ నరేంద్ర మోదీ తో హిమాచల్ ప్రదేశ్ ముఖ్యమంత్రి శ్రీ సుఖ్ విందర్ సింహ్ సుక్ఖూ ఈ రోజు న సమావేశమయ్యారు.
ప్రధాన మంత్రి కార్యాలయం ఒక ట్వీట్ లో -
హిమాచల్ ప్రదేశ్ ముఖ్యమంత్రి శ్రీ @SukhuSukhvinder ప్రధాన మంత్రి శ్రీ @narendramodi తో సమావేశమయ్యారు.
@CMOFFICEHP” అని తెలిపింది.
(
విద్యుత్తు మంత్రిత్వ శాఖ
కొత్త వంతెన నేపథ్యంలో కుద్గి బొగ్గు ధరను తగ్గించనున్న ఎన్టీపీసీ
కేంద్ర విద్యుత్ మంత్రిత్వ శాఖ ఆధ్వర్యంలో పనిచేసే ఎన్టీపీసీ, దేశంలోనే అతి పెద్ద విద్యుత్ ఉత్పత్తి సంస్థ. కర్ణాటకలోని ఎన్టీపీసీ కుద్గి బొగ్గు ఆధారిత విద్యుత్ ఉత్పత్తి కేంద్రానికి ప్రోత్సాహం ఇచ్చేలా రవాణా ఖర్చులను ఆ సంస్థ తగ్గించనుంది. మెట్రిక్ టన్నుకు రూ.200-500 వరకు ఖర్చు దిగిరానుంది. దీనివల్ల విద్యుత్ ఉత్పత్తి ఖర్చుతోపాటు, రవాణా సమయం కూడా 8-15 గంటలు తగ్గుతుంది.
ఎన్టీపీసీ విడుదల చేసిన ఓ ప్రకటన ప్రకారం, నైరుతి రైల్వే పరిధిలో నిర్మించిన 670 మీటర్ల పొడవైన వంతెన, విద్యుత్ ఉత్పత్తి ఖర్చును తగ్గించడంలో ఎన్టీపీసీ కుద్గి కేంద్రానికి ఉపయోగకరంగా మారిందని, అందుబాటులో ఉన్న వనరులతోనే మరింత ఎక్కువ ముడిపదార్థాలను తరలించడంలో రైల్వేలకు కూడా సాయపడుతోందని వెల్లడించింది. మహారాష్ట్రలోని షోలాపూర్ నుంచి కర్ణాటకలోని గడగ్ వరకు ఉన్న డబుల్ లైన్లు ప్రయాణ సమయాన్ని తగ్గిస్తున్నాయని ప్రకటనలో తెలిపింది.
మహారాష్ట్రలోని హోత్గి నుంచి కర్ణాటకలోని కుద్గి వరకు ఉన్న 134 కి.మీ. మార్గం డబ్లింగ్లో; భీమ నదిపై రెండు వంతెనల నిర్మాణంలో రైల్వేలకు ఎన్టీపీసీ సాయం అందించింది.
ఆరోగ్య, కుటుంబ సంక్షేమ మంత్రిత్వ శాఖ
కొవిడ్-19 టీకాల తాజా సమాచారం- 395వ రోజు
దాదాపు 173.38 కోట్ల డోసులు దాటిన దేశవ్యాప్త టీకాల కార్యక్రమం
ఇవాళ రాత్రి 7 గంటల వరకు 40 లక్షలకుపైగా డోసులు పంపిణీ
భారతదేశ టీకా కార్యక్రమం 173.38 కోట్ల  డోసులను దాటింది. ఈ రోజు రాత్రి 7 గంటల వరకు 40 లక్షలకు పైగా  టీకా డోసులు ఇచ్చారు. ముందు జాగ్రత్త చర్యల్లో భాగంగా, గుర్తించిన వర్గాలకు  ఇప్పటివరకు 1.76 కోట్లకు పైగా  ముందు జాగ్రత్త డోసులు ఇచ్చారు. అర్ధరాత్రి సమయానికి తుది నివేదికలు పూర్తయ్యేసరికి ఈ సంఖ్య ఇంకా పెరిగే అవకాశం ఉంది.
'జనాభా ప్రాధాన్యత వర్గాల' ఆధారంగా ఇప్పటివరకు ఇచ్చిన దేశవ్యాప్తంగా పంపిణీ చేసిన మొత్తం టీకా డోసుల సమాచారం:
|
|
దేశవ్యాప్త కొవిడ్ టీకాల సమాచారం
|
|
ఆరోగ్య సిబ్బంది
|
|
మొదటి డోసు
|
|
10399674
|
|
రెండో డోసు
|
|
9935775
|
|
ముందు జాగ్రత్త డోసు
|
|
3913679
|
|
ఫ్రంట్లైన్ సిబ్బంది
|
|
మొదటి డోసు
|
|
18405717
|
|
రెండో డోసు
|
|
17385031
|
|
ముందు జాగ్రత్త డోసు
|
|
5466554
|
|
15-18 ఏళ్ల వారు
|
|
మొదటి డోసు
|
|
52401155
|
|
|
|
రెండో డోసు
|
|
16310368
|
|
18-44 ఏళ్ల వారు
|
|
మొదటి డోసు
|
|
548609814
|
|
రెండో డోసు
|
|
428258342
|
|
45-59 ఏళ్ల వారు
|
|
మొదటి డోసు
|
|
201733070
|
|
రెండో డోసు
|
|
176695778
|
|
60 ఏళ్లు పైబడినవారు
|
|
మొదటి డోసు
|
|
125968073
|
|
రెండో డోసు
|
|
110086030
|
|
ముందు జాగ్రత్త డోసు
|
|
8247242
|
|
మొత్తం మొదటి డోసులు
|
|
957517503
|
|
మొత్తం రెండో డోసులు
|
|
758671324
|
|
ముందు జాగ్రత్త డోసులు
|
|
17627475
|
|
మొత్తం డోసులు
|
|
1733816302
'జనాభా ప్రాధాన్యత వర్గాల' ఆధారంగా ఇవాళ ఇచ్చిన టీకా డోసుల సమాచారం:
|
|
తేదీ: ఫిబ్రవరి 14, 2022 
|
|
ఆరోగ్య సిబ్బంది
|
|
మొదటి డోసు
|
|
132
|
|
రెండో డోసు
|
|
2810
|
|
ముందు జాగ్రత్త డోసు
|
|
26333
|
|
ఫ్రంట్లైన్ సిబ్బంది
|
|
మొదటి డోసు
|
|
300
|
|
రెండో డోసు
|
|
5297
|
|
ముందు జాగ్రత్త డోసు
|
|
50035
|
|
15-18 ఏళ్ల వారు
|
|
మొదటి డోసు
|
|
257207
|
|
|
|
రెండో డోసు
|
|
1260679
|
|
18-44 ఏళ్ల వారు
|
|
మొదటి డోసు
|
|
336822
|
|
రెండో డోసు
|
|
1341503
|
|
45-59 ఏళ్ల వారు
|
|
మొదటి డోసు
|
|
60197
|
|
రెండో డోసు
|
|
275743
|
|
60 ఏళ్లు పైబడినవారు
|
|
మొదటి డోసు
|
|
45449
|
|
రెండో డోసు
|
|
168330
|
|
ముందు జాగ్రత్త డోసు
|
|
209759
|
|
మొత్తం మొదటి డోసులు
|
|
700107
|
|
మొత్తం రెండో డోసులు
|
|
3054362
|
|
ముందు జాగ్రత్త డోసులు
|
|
286127
|
|
మొత్తం డోసులు
|
|
4040596
జనాభాలో కొవిడ్ సోకే ప్రమాదం ఎక్కువగా ఉన్న వర్గాలను వైరస్ నుంచి రక్షించే సాధనంలా టీకాల కార్యక్రమం కొనసాగుతోంది. ఈ కార్యక్రమాన్ని అనునిత్యం అత్యున్నత స్థాయిలో పర్యవేక్షిస్తున్నారు.
ఆరోగ్య, కుటుంబ సంక్షేమ మంత్రిత్వ శాఖ
169.63 కోట్ల డోసులను దాటిన జాతీయ కొవిడ్-19 టీకా కార్యక్రమం
గత 24 గంటల్లో 14.70 లక్షలకుపైగా డోసులు నిర్వహణ
ప్రస్తుత రికవరీ రేటు 96.19%
గత 24 గంటల్లో నమోదయిన కొత్త కేసులు 83,876
దేశవ్యాప్త క్రియాశీల కేసుల సంఖ్య 11,08,938
వారపు పాజిటివిటీ రేటు 9.18%
ఈ రోజు ఉదయం 7 గంటల వరకు ఉన్న తాత్కాలిక సమాచారం ప్రకారం; గత 24 గంటల్లో ఇచ్చిన 14.70 లక్షలకు పైగా  డోసులతో కలిపి, 169.63 కోట్ల  డోసులను టీకా కార్యక్రమం అధిగమించింది. 1,88,18,564 సెషన్ల ద్వారా ఇది సాధ్యమైంది.
ఈ రోజు ఉదయం 7 గంటల వరకు ఉన్న తాత్కాలిక సమాచారం ప్రకారం:
|
|
మొత్తం టీకా డోసులు
|
|
ఆరోగ్య సిబ్బంది
|
|
మొదటి డోసు
|
|
1,03,97,781
|
|
రెండో డోసు
|
|
99,03,933
|
|
ముందు జాగ్రత్త డోసు
|
|
36,60,707
|
|
ఫ్రంట్లైన్ సిబ్బంది
|
|
మొదటి డోసు
|
|
1,84,01,732
|
|
రెండో డోసు
|
|
1,73,20,283
|
|
ముందు జాగ్రత్త డోసు
|
|
47,91,948
|
|
15-18 ఏళ్ల వారు
|
|
మొదటి డోసు
|
|
4,94,74,550
|
|
రెండో డోసు
|
|
58,41,998
|
|
18-44 ఏళ్ల వారు
|
|
మొదటి డోసు
|
|
54,49,45,193
|
|
రెండో డోసు
|
|
41,62,01,224
|
|
45-59 ఏళ్ల వారు
|
|
మొదటి డోసు
|
|
20,10,28,565
|
|
రెండో డోసు
|
|
17,40,94,991
|
|
60 ఏళ్లు పైబడినవారు
|
|
మొదటి డోసు
|
|
12,54,12,674
|
|
రెండో డోసు
|
|
10,84,67,154
|
|
ముందు జాగ్రత్త డోసు
|
|
64,38,022
|
|
ముందు జాగ్రత్త డోసులు
|
|
1,48,90,677
|
|
మొత్తం డోసులు
|
|
1,69,63,80,755
గత 24 గంటల్లో 1,99,054 మంది రోగులు కోలుకున్నారు. దీంతో, కోలుకున్న రోగుల మొత్తం సంఖ్య  4,06,60,202 కు పెరిగింది.
దేశవ్యాప్త రికవరీ రేటు 96.19 శాతానికి చేరింది.
గత 24 గంటల్లో 83,876 కొత్త కేసులు నమోదయ్యాయి.
దేశవ్యాప్త క్రియాశీల కేసుల సంఖ్య 11,08,938. ఇది మొత్తం కేసుల్లో 2.62 శాతం.
దేశవ్యాప్తంగా కరోనా పరీక్షల సామర్థ్యాన్ని పెంచుతూనే ఉన్నారు. గత 24 గంటల్లో మొత్తం 11,56,363 పరీక్షలు చేశారు. దేశవ్యాప్తంగా ఇప్పటివరకు 74.15 కోట్లకు పైగా  పరీక్షలు నిర్వహించారు.
వారపు పాజిటివిటీ రేటు 9.18 శాతంగా ఉంది. రోజువారీ పాజిటివిటీ రేటు 7.25 శాతంగా నమోదైంది.
ప్రధాన మంత్రి కార్యాలయం
తమిళనాడులో భారీ వర్షాల స్థితిగతులపై రాష్ట్ర ముఖ్యమంత్రితో మాట్లాడిన ప్రధానమంత్రి
ప్రధానమంత్రి శ్రీ నరేంద్ర మోదీ ఇవాళ తమిళనాడు ముఖ్యమంత్రి శ్రీ ఎం.కె.స్టాలిన్తో మాట్లాడి రాష్ట్రంలోని కొన్ని ప్రాంతాల్లో భారీ వర్షాలకు సంబంధించిన స్థితిగతుల గురించి తెలుసుకున్నారు. రాష్ట్ర ప్రభుత్వం చేపట్టే రక్షణ-సహాయ చర్యలకు కేంద్రం నుంచి సాధ్యమైన మేర అన్నివిధాలా సహాయ-సహకారాలు అందిస్తామని ఈ సందర్భంగా శ్రీ మోదీ హామీ ఇచ్చారు.
ఈ మేరకు ట్విట్టర్ ద్వారా దీనిపై పంపిన సందేశంలో-
“తమిళనాడులోని కొన్ని ప్రాంతాల్లో భారీ వర్షాలు కురుస్తున్న నేపథ్యంలో రాష్ట్ర ముఖ్యమంత్రి తిరు @mkstalinతో మాట్లాడి స్థితిగతుల గురించి చర్చించాను. రక్షణ-సహాయ కార్యక్రమాల్లో కేంద్ర ప్రభుత్వం త్వరఫున సాధ్యమైనంత వరకూ అన్నివిధాలా సహాయ-సహకారాలు అందిస్తామని హామీ కూడా ఇచ్చాను. రాష్ట్రంలోని ప్రజలందరూ సురక్షితంగా, క్షేమంగా ఉండాలని ఈ సందర్భంగా నేను ప్రార్థిస్తున్నాను” అని ప్రధానమంత్రి పేర్కొన్నారు.
ప్రధాన మంత్రి కార్యాలయం
న్యూఢిల్లీలో అభివృద్ధి పనుల ప్రారంభంపై ప్రధానమంత్రి ప్రశంస
దేశ రాజధాని ఢిల్లీ నగరంలో పలు అభివృద్ధి పనులను ప్రారంభించడాన్ని ప్రధానమంత్రి శ్రీ నరేంద్ర మోదీ ప్రశంసించారు.
దీనిపై కేంద్ర దేశీయాంగ వ్యవహారాల శాఖ మంత్రి శ్రీ అమిత్ షా ట్వీట్కు స్పందిస్తూ పంపిన సందేశంలో:
“సౌకర్యాల కల్పన, సుందరీకరణ పనులతో ఢిల్లీ ప్రజల జీవితాల్లో ఆనందం వెల్లివిరుస్తుంది” అని ప్రధానమంత్రి పేర్కొన్నారు.
ప్రధాన మంత్రి కార్యాలయం
డాక్టర్ శ్యామప్రసాద్ ముఖర్జీ వర్ధంతి నేపథ్యంలో ప్రధానమంత్రి నివాళి
డాక్టర్ శ్యామప్రసాద్ ముఖర్జీ వర్ధంతి నేపథ్యంలో ప్రధానమంత్రి శ్రీ నరేంద్ర మోదీ నివాళి ఆయనకు అర్పించారు.
ఈ మేరకు ఒక ట్వీట్ ద్వారా పంపిన సందేశంలో:
“డాక్టర్ శ్యామప్రసాద్ ముఖర్జీ వర్ధంతి సందర్భంగా ఆయనకు నా నివాళి. జాతీయ సమగ్రతపై ఆయనకుగల దృఢమైన నిబద్ధత, భారత ప్రగతి ప్రయాణంలో ఆయన కృషి చిరస్మరణీయం. సుపరిపాలనను మరింత ముందుకు తీసుకెళ్లే మన కృషిలో ఆయన ఆదర్శాలు సదా మార్గనిర్దేశం చేస్తూనే ఉంటాయి.” అని ప్రధానమంత్రి పేర్కొన్నారు.
(
నూతన మరియు పునరుత్పాదక శక్తి మంత్రిత్వ శాఖ
ఉద్యోగుల కోసం ఆన్లైన్ యోగా వర్క్షాప్ను ఏర్పాటు చేసిన ఎస్ఈసీఐ
కోవిడ్-19 మహమ్మారి వ్యాప్తిని దృష్టిలో ఉంచుకుని కొత్త మరియు పునరుత్పాదక ఇంధన మంత్రిత్వ శాఖ ఆధ్వర్యంలోని కేంద్ర ప్రభుత్వ రంగపు సంస్థ అయిన సోలార్ ఎనర్జీ కార్పొరేషన్ ఆఫ్ ఇండియా  తన ఉద్యోగులందరికీ యోగా వర్క్షాప్ ఏర్పాటు చేసింది. మహమ్మారి నేపథ్యంలో రోగనిరోధక శక్తిని పెంచడం ఉద్యోగి శ్రేయస్సును మెరుగుపరచడమే ప్రధాన ప్రయెజనాలుగా ఈ యోగా కార్యక్రమం ఏర్పాటు చేయడమైంది. మేటి ఆరోగ్యం, ఒత్తిడి నిర్వహణ, ఫిట్నెస్ కోసం ఉద్యోగులను సమూహ కార్యకలాపాల్లో నిమగ్నం చేసే ఉద్దేశ్యంతో ప్రత్యేక ఆన్లైన్ యోగా సెషన్లు ఏర్పాటు చేశారు. సోలార్ ఎనర్జీ కార్పొరేషన్ ఆఫ్ ఇండియా లిమిటెడ్  అనేది కొత్త మరియు పునరుత్పాదక ఇంధన మంత్రిత్వ శాఖ  యొక్క పరిపాలనా నియంత్రణలో పని చేస్తుంది. ఇది జేఎన్ఎన్ఎస్ఎం మరియు దాని నిర్దేశిత లక్ష్యాలను చేరుకొనేలా 2011 సెప్టెంబర్ 20న ఏర్పాటు చేయబడింది. సౌర శక్తి రంగానికి అంకితమైన పని చేస్తున్న ఏకైక సీపీఎస్యు సంస్థ ఇది.
ప్రధాన మంత్రి కార్యాలయం
పంజాబ్ ముఖ్యమంత్రి గా శ్రీ భగవంత్ మాన్ ప్రమాణం స్వీకరించిన సందర్భం లోఅభినందనలు తెలిపిన ప్రధాన మంత్రి
శ్రీ భగవంత్ మాన్ పంజాబ్ ముఖ్యమంత్రి గా పదవీప్రమాణాన్ని స్వీకరించిన సందర్భం లో ప్రధాన మంత్రి శ్రీ నరేంద్ర మోదీ ఆయన కు అభినందనల ను తెలియజేశారు.
‘‘శ్రీ @BhagwantMann గారి కి పంజాబ్ ముఖ్యమంత్రి గా ప్రమాణం స్వీకరించిన సందర్బం లో ఇవే అభినందన లు. పంజాబ్ యొక్క వృద్ధి కోసం మరియు రాష్ట్ర ప్రజల సంక్షేమం కోసం కలసి కృషి చేద్దాం.’’ అని ప్రధాన మంత్రి ఒక ట్వీట్ లో పేర్కొన్నారు.
Congratulations to Shri @BhagwantMann Ji on taking oath as Punjab CM. Will work together for the growth of Punjab and welfare of the state’s people.
— Narendra Modi  March 16, 2022
ప్రధాన మంత్రి కార్యాలయం
ప్రధానమంత్రి నరేంద్రమోదీ మరియు పోర్చుగల్ ప్రధానమంత్రి గౌరవనీయులు ఆంటోనియో కోస్టా మధ్య టెలిఫోన్ సంభాషణ.
ప్రధానమంత్రి నరేంద్రమోదీ మరియు పోర్చుగల్ ప్రధానమంత్రి గౌరవనీయులు ఆంటోనియో కోస్టా ఈ రోజు ఫోనులో మాట్లాడుకున్నారు.
ఫిబ్రవరిలో పోర్చుగల్ అధ్యక్షుడు గౌరవనీయులు మార్కేలో రెబెలో డే సౌజా భారతదేశంలో చేసిన అధికార పర్యటనను ప్రధానమంత్రి ఈ సందర్భంగా గుర్తుచేశారు.
కోవిడ్-19 మహమ్మారి ప్రస్తుత పరిస్థితి గురించీ, తమ దేశాల్లో ప్రజల ఆరోగ్యం, దేశ ఆర్ధికపరిస్థితి గురించీ ఇరువురు నాయకులు చర్చించారు. ఈ సంక్షోభాన్ని సమర్ధవంతంగా కట్టడి చేసినందుకు ప్రధానమంత్రి మోడీ, పోర్చుగల్ ప్రధానమంత్రి కోస్టా ను అభినందించారు.
వైరస్ వ్యాప్తిని అరికట్టడానికి జాతీయ స్థాయిలో తీసుకునే క్రియాశీల చర్యలు ఉపయోగపడతాయని ఇద్దరు నాయకులు అభిప్రాయపడ్డారు. ప్రస్తుత పరిస్థితిని ఎదుర్కొనేందుకు పరస్పరం సహకరించుకోవాలని వారు నిర్ణయించారు. కోవిడ్-19 ని కట్టడిచేసే ఉద్దేశ్యంతో కలిసి పరిశోధన మరియు ఆవిష్కరణలు చేయాలని కూడా వారు అంగీకరించారు.
లాక్ డౌన్ కారణంగా పోర్చుగల్ లో చిక్కుకున్న భారతీయ ప్రయాణీకుల వీసాల చెల్లుబాటును పొడిగిస్తున్నందుకు ప్రధానమంత్రి పోర్చుగీసు ప్రధానమంత్రి కోస్టా కు కృతజ్ఞతలు తెలిపారు. అదేవిధంగా భారతదేశంలో చిక్కుకున్న పోర్చుగీసు పౌరులకు అవసరమైన సదుపాయాలు కల్పిస్తున్నందుకు పోర్చుగీసు ప్రధానమంత్రి కోస్టా తన ప్రశంసలను వ్యక్తం చేశారు.
ప్రస్తుత సంక్షోభం పరిణామాలను ఎప్పటికప్పుడు విశ్లేషించుకోవాలనీ, కోవిడ్ అనంతరం పరిస్థితిని సమీక్షించుకోవాలనీ, ఇందుకోసం ఒకరి కొకరు నిరంతరం సంప్రదించుకోవాలనీ ఇరువురు నాయకులు అంగీకరించారు.
రసాయనాలు, ఎరువుల మంత్రిత్వ శాఖ
డైఅమ్మోనియం ఫాస్ఫేట్ లో భారతదేశం ఆత్మనిర్భర్గా మారనుంది.
సెనెగల్లో మైనింగ్ మరియు డిఏపి ఉత్పత్తి భారతదేశంలో జరుగుతుంది
10 ఎల్ఎంటి డిఏపి మరియు ఎన్పికే తయారు చేయబడుతుంది
ఎరువులలో స్వయం సమృద్ధిని ప్రోత్సహించడానికి ఆత్మ నిర్భర్ భారత్ చొరవలో భాగంగా భారత ప్రభుత్వం బ్యాకెండ్ సరఫరా గొలుసును బలోపేతం చేయడానికి భారతీయ ఎరువుల కంపెనీలకు సలహాలు మరియు మద్దతునిస్తోంది. రాక్ ఫాస్ఫేట్ మరియు ఫాస్పోరిక్ యాసిడ్ వంటి ముడిసరుకుపై దేశం అధికంగా ఆధారపడటం వలన పెట్టుబడులు మరియు బహుళ-సంవత్సరాల దిగుమతి ఒప్పందాల ద్వారా ఖనిజాలు అధికంగా ఉన్న దేశాలలో తన ప్రవేశాన్ని విస్తరించడం ద్వారా సరఫరాలను మరియు ధరల పెరుగుదల నుండి దేశానికి రక్షణ కల్పించాలని యోచిస్తోంది.
ఈ దిశగా భారతదేశంలోని ప్రముఖ ఫాస్ఫేటిక్ ఎరువుల తయారీ సంస్థ కోరమాండల్ ఇంటర్నేషనల్ లిమిటెడ్, సెనెగల్లో ఉన్న రాక్ ఫాస్ఫేట్ మైనింగ్ కంపెనీ అయిన బావోబాబ్ మైనింగ్ అండ్ కెమికల్స్ కార్పొరేషన్ లో 45% ఈక్విటీ వాటాను ఈ రోజు అధికారికంగా కొనుగోలు చేసింది. కేంద్ర ఆరోగ్య మరియు కుటుంబ సంక్షేమ మంత్రి మరియు రసాయనాలు మరియు ఎరువుల శాఖ మంత్రి డాక్టర్ మన్సుఖ్ మాండవియా అధ్యక్షత వహించిన ఈ కార్యక్రమంలో బిఎంసిసి అధికారులు కోరమాండల్కు సెనెగల్ ప్రభుత్వం నుండి అంగీకార పత్రాన్ని అందజేశారు.
ఈ సందర్భంగా కేంద్ర మంత్రి మాట్లాడుతూ “ఖనిజ సంపన్న భౌగోళిక ప్రాంతాలలో పెట్టుబడులు పెట్టడం ద్వారా భారతదేశం ముడిసరుకు సరఫరా భద్రతను పటిష్టం చేస్తోందన్నారు. దేశ ఎరువుల అవసరాలను తీర్చడానికి సరఫరా భద్రతా లక్ష్యాలను సాధించడానికి ఇటువంటి పెట్టుబడులను ప్రారంభించడానికి భారత ప్రభుత్వం పరిశ్రమతో భాగస్వామ్యం కలిగి ఉంది. మన రైతులకు ఎరువుల లభ్యతను నిర్ధారించడానికి మేము కట్టుబడి ఉన్నాము మరియు దేశీయ ఉత్పత్తిని పెంచడానికి మరియు ఇతర దేశాలతో భాగస్వామ్యాన్ని నెలకొల్పడానికి కృషి చేస్తూనే ఉంటాము.
అలాగే డాక్టర్ మాండవీయ మాట్లాడుతూ “భారతదేశానికి ఫాస్పోరిక్ యాసిడ్ను సరఫరా చేసే ప్రముఖ దేశాలలో ఒకటైన సెనెగల్తో భారతదేశం సత్సంబంధ ద్వైపాక్షిక సంబంధాలను కలిగి ఉంది. సెనెగల్లోని రాక్ మైన్స్లో పెట్టుబడులు రెండు దేశాలకు పరస్పరం ప్రయోజనకరంగా ఉంటాయని మరియు ఇరుదేశాల స్నేహాన్ని మరింత బలోపేతం చేస్తుందని నేను ఆశిస్తున్నాను. మైనింగ్ సెనెగల్లో జరుగుతుంది మరియు డిఏబి ఉత్పత్తి భారతదేశంలో జరుగుతుంది. 10 ఎల్ఎంటి డైఅమ్మోనియం ఫాస్ఫేట్  మరియు నైట్రోజన్-ఫాస్పరస్-పొటాషియం  తయారు చేయబడుతుంది.
కోరమాండల్ ఎగ్జిక్యూటివ్ వైస్ చైర్మన్ శ్రీ అరుణ్ అలగప్పన్ మాట్లాడుతూ ఎరువులకు అవసరమైన కీలకమైన ముడి పదార్థాల సరఫరాకు అనుసంధానాలను ఏర్పాటు చేయడంలో భారత ప్రభుత్వం నిరంతర మార్గదర్శకత్వం మరియు ప్రోత్సాహనికికృతజ్ఞతలు తెలిపారు. "బిఎంసిసిలో పెట్టుబడి మా రాక్ ఫాస్ఫేట్ అవసరాలలో మూడింట ఒక వంతు వరకు సురక్షితం చేస్తుంది, మా సోర్సింగ్ బేస్ను వైవిధ్యపరుస్తుంది మరియు మా కార్యకలాపాలలో స్వయం సమృద్ధిని పెంచుతుంది. ఫాస్ఫేటిక్ ఎరువులలో సరఫరా భద్రతను నిర్మించడం కోసం ఆత్మ నిర్భర్ భారత్ లక్ష్యాన్ని సాధించడానికి మేము పెట్టుబడిని కొనసాగిస్తాము" అని తెలిపారు.
ప్రధాన మంత్రి కార్యాలయం
సరస్సులు.. వృక్షాలుసహా ప్రకృతితో బెంగళూరుకు విశిష్ట అనుబంధం ఉంది: ప్రధానమంత్రి
వివిధ వృక్షజాతులు, సరస్సులు సహా ప్రకృతితో బెంగళూరుకు అవినాభావ సంబంధం ఉందని ప్రధానమంత్రి శ్రీ నరేంద్ర మోదీ అన్నారు.
బెంగళూరులోని వృక్ష వైవిధ్యంపై ప్రముఖ చిత్రకారిణి, ఉద్యాన నిపుణురాలు, ప్రకృతి ప్రేమికురాలైన శ్రీమతి సుభాషిణి చంద్రమణి ట్వీట్లపై స్పందిస్తూ, ఇదే తరహాలో తమతమ నగరాలు, పట్టణాల్లోని విశిష్టతలను అందరితోనూ పంచుకోవాలని ప్రధానమంత్రి ప్రజలకు పిలుపునిచ్చారు.
ఈ మేరకు ఒక ట్వీట్ ద్వారా ఇచ్చిన సందేశంలో:
“బెంగళూరుతోపాటు ఈ నగరంలోని వృక్ష వైవిధ్యాన్ని విశదం చేసిన ఈ ట్వీట్ ఎంతో ఆసక్తి కలిగించింది. అనేక వృక్షజాతులు, సరస్సులు సహా ప్రకృతితో బెంగళూరుకు అవినాభావ సంబంధం ఉందనడంలో సందేహం లేదు. ఈ నేపథ్యంలో వివిధ నగరాలు, పట్టణాల ప్రజలు కూడా తమ ప్రాంతాల గురించి ఇదేవిధంగా ఆసక్తికర సమాచారం పంచుకోవాలని అభ్యర్థిస్తున్నాను” అని ప్రధానమంత్రి పేర్కొన్నారు.
సిబ్బంది, ప్రజా ఫిర్యాదులు మరియు పింఛన్ల మంత్రిత్వ శాఖ
కోవిడ్-19 తర్వాత మరింత ఆత్మవిశ్వాసం గల దేశంగా ప్రపంచదేశాల్లో పేరు ప్రతిష్ఠలు పెరగనున్న భారత్ : డాక్టర్ జితేంద్ర సింగ్
కోవిడ్ అనంతరం భారతదేశంలో మరింత విశ్వాసం తొణికిసలాడుతుందని, ప్రపంచ దేశాల్లో మరింతగా ప్రతిష్ఠ ఏర్పడుతుందని కేంద్రమంత్రి డాక్టర్ జితేంద్ర సింగ్ ఒక టివి చానల్ కి ఇచ్చిన ఇంటర్వ్యూలో అన్నారు. ప్రస్తుత సంక్షోభ సమయంలో భారతదేశంపై వెలువడుతున్న అంచనాలు, ఊహాగానాలకు భిన్నంగా ఆరు నెలల నాటికి ప్రపంచం యావత్తు భారతదేశం వైపు ఆసక్తిగా చూడడంతో పాటు మనతో మైత్రికి తహతహలాడుతుందని ఆయన అన్నారు. అంతేకాదు, వ్యాపార, వాణిజ్యాలకు అత్యంత ఆకర్షణీయ గమ్యంగా భారత్ మారుతుందని ఆయన స్పష్టం చేశారు.
ప్రధానమంత్రి శ్రీ నరేంద్రమోదీ ఎంతో ముందుచూపుతో చాలా ముందుగానే ప్రకటించిన లాక్ డౌన్ వల్ల కోవిడ్ అనంతర ప్రపంచంలోని కొత్త ధోరణులకు భారత్ సిద్ధం కాగలిగిందని డాక్టర్ జితేంద్ర సింగ్ అన్నారు.
ప్రధానంగా టూరిజం పైనే ఆధారపడే ఈశాన్య రాష్ర్టాల్లో కోవిడ్ మహమ్మారి ప్రభావం గురించిన ప్రశ్నకు స్పందిస్తూ కోవిడ్ అనంతరం ఈశాన్య రాష్ర్టాలు మరింత ఎక్కువ మంది పర్యాటకులను ఆకర్షిస్తాయని, చివరికి యూరప్ దేశాలు, పాశ్చాత్య దేశాల నుంచి కూడా పర్యాటకులు వస్తారని డాక్టర్ జితేంద్ర సింగ్ అన్నారు. ప్రధానంగా యూరోపియన్, పాశ్చాత్య దేశాల్లోని పర్యాటక కేంద్రాలు కరోనా ప్రభావానికి తీవ్రంగా ప్రభావితం అయ్యాయని, ఈశాన్య ప్రాంతంలోని పర్యాటక కేంద్రాలు కరోనా వ్యాధి రహితంగా ఉండడం, సిక్కిం వంటి రాష్ర్టాల్లోని పర్యాటక కేంద్రాల్లో ఒక్క కోవిడ్ కేసు కూడా నమోదు కాకపోవడం కూడా ప్రత్యేక ఆకర్షణ అని ఆయన వివరించారు.
ఇక వ్యాపార, వాణిజ్యాల విషయానికి వస్తే మేక్ ఇన్ ఇండియా కార్యక్రమం మరింత పురోగమించడానికి ఇది చక్కని అవకాశంగా నిలుస్తుందని డాక్టర్ జితేంద్ర సింగ్ ఉద్ఘాటించారు. ఉదాహరణకి వెదురునే తీసుకుంటే దాని వ్యాపార పరిమాణం ఏడాదికి రూ.5 వేల నుంచి 6 వేల కోట్ల మేరకుంటుందని, ఇప్పటివరకు అధిక పరిమాణంలో అగర్ బత్తి, వెదురు ఇతర దేశాల నుంచి దిగుమతి చేసుకుంటున్నామని ఆయన చెప్పారు. అలాగే మన ఫార్మా పరిశ్రమ కోవిడ్-19 నేపథ్యంలో మంచి ఉత్తేజం పొందిందని, రానున్న కాలంలో ఔషధాలు, వాక్సిన్లను ప్రపంచానికి తేలిగ్గా ఎగుమతి చేయగల సామర్థ్యం పొందుతుందని ఆయన అన్నారు.
జమ్ము, కాశ్మీర్ కేంద్రపాలిత ప్రాంతానికి ఇటీవల ఇచ్చిన డొమిసైల్ నోటిఫికేషన్ గురించి ప్రస్తావించగా 2019 ఆగస్టు 5వ తేదీన ప్రారంభించిన ప్రక్రియకు కొనసాగింపుగానే అది జారీ అయిందని, ఇప్పుడది తార్కికమైన ముగింపు దశకు వచ్చిందని డాక్టర్ జితేంద్ర సింగ్ అన్నారు. ఈ నిర్ణయం సానుకూల ఫలితాన్ని రాబోయే తరాలు గుర్తిస్తాయని ఆయన చెప్పారు.
(Visitor Counter : 149
సాంస్కృతిక మంత్రిత్వ శాఖ
కోవిడ్ మహమ్మారి వ్యాప్తి కారణంగా కళా సంస్కృతి వికాస్ యోజన కింద గ్రాంట్ మంజూరు చేయబడలేదు: శ్రీ జి.కిషన్ రెడ్డి
ప్రస్తుత కోవిడ్ మహమ్మారి పరిస్థితుల దృష్ట్యా.. కళా సంస్కృతి వికాస్ యోజన  యొక్క వివిధ పథకాల కింద మంజూరు చేయబడిన కళాకారులు / సంస్థలకు వర్చువల్ విధానంలో ఈవెంట్లు నిర్వహించడానికి సహాయంగా మార్గదర్శకాలను రూపొందించడమైంది.
మార్గదర్శకాల ప్రకారం, కార్యక్రమాలు/ ప్రాజెక్టులు నిర్వహించిన వివిధ పథకాల కింద ఆమోదం పొందిన మంజూరుదారులు తదుపరి మంజూరులు/ విడత కోసం దరఖాస్తు చేస్తున్నప్పుడు వారు నిర్వహించిన కార్యక్రమ వివరాలను తప్పక సమర్పించాల్సి ఉంటుంది. కోవిడ్-19 మహమ్మారి వ్యాప్తి కారణంగా కళా సంస్కృతి వికాస్ యోజన కింద గ్రాంట్ మంజూరు చేయబడలేదు. ఈ తాజా సమాచారాన్ని కేంద్ర సాంస్కృతిక శాఖ మంత్రి శ్రీ జి.కిషన్ రెడ్డి ఈరోజు రాజ్యసభకు ఇచ్చిన ఒక లిఖితపూర్వక సమాధానంలో తెలిపారు.
ఆర్థిక మంత్రిత్వ శాఖ
రోజ్ గార్ మేళా డ్రైవ్ లో పాల్గొన్న సిబిడిటి
వీడియో కాన్ఫరెన్సింగ్ ద్వారా శనివారం నాడు ప్రధానమంత్రి శ్రీ నరేంద్ర మోడీ భారీ నియామకాల కార్యక్రమమైన రోజ్ గార్ మేళాను ప్రారంభించారు. ఈ నియామకాల కార్యక్రమంలో 10 లక్షలమందికి ఉపాధి లభిస్తుందని అంచనా. ఈ కార్యక్రమం తొలి విడతలో ప్రభుత్వంలోని మంత్రిత్వ శాఖలు, వివిధ విభాగాలలో దేశవ్యాప్తంగా ఎంపిక చేసిన 75,000మందికి పైగా కొత్త నియామకాలు/ రిక్రూట్ లకు నియామక పత్రాలను అందించారు.
ఈ సందర్భంగా ప్రధానమంత్రి నియమితులైనవారిని ఉద్దేశించి ప్రసంగించి, అభినందించారు. నూతనంగా నియమితులైనవారందరూ ఈ కార్యక్రమంలో పాలు పంచుకున్నారు; దేశవ్యాప్తంగా ఎంపిక చేసిన 50 ప్రాంతాలు/ కేంద్రాలకు వ్యక్తిగతంగా వెళ్ళడం ద్వారా లేదా దృశ్యమాధ్యమం ద్వారా అనుసంధానం అయ్యేందుకు ఇచ్చిన లింక్ ద్వారా పాలు పంచుకున్నారు. భారతదేశ వ్యాప్తంగా 50 ప్రాంతాలలో వేడుకలను నిర్వహించగా, సీనియర్ అధికారులు, ప్రముఖులు ఈ కేంద్రాలలో కొత్తగా నియమితులైన వారికి నియామక పత్రాలను అందించారు.
కేంద్ర ఆర్థిక & కార్పొరేట్ వ్యవహారాల మంత్రి శ్రీమతి నిర్మలా సీతారామన్ చెన్నైలో ఏర్పాటు చేసిన కార్యక్రమానికి అధ్యక్షత వహించారు. ఆదాయపు పన్నుల శాఖ చెన్నై ప్రాంతంలో మొత్తం 57మంది అభ్యర్ధులను నియమించింది. ఎంపిక అయిన వారిలో 20 మంది నియామక పత్రాలను అందుకునేందుకు వ్యక్తిగతంగా హాజరయ్యారు. ఆదాయపు పన్ను శాఖ కు ఎంపిక అయిన, కార్యక్రమానికి వ్యక్తిగతంగా హాజరైన 3 నూతన అభ్యర్ధులకు ఆర్థిక మంత్రి నియామక పత్రాలను అందించారు. మిగిలిన అభ్యర్ధులు ఈ కార్యక్రమంలో దృశ్య మాధ్యమం ద్వారా హాజరయ్యేందుకు లింక్ ను అందించారు.
మిషన్ మోడ్  మంజూరు చేసిన పోస్టులకు వ్యతిరేకంగా ఉనికిలో ఉన్న ఖాళీలను నింపేందుకు పని చేయవలసిందిగా అన్ని మంత్రిత్వ శాఖలు, విభాగాలకు ఆదేశాలు జారీ చేయడం జరిగింది. మిషన్ మోడ్ నియామకాల డ్రైవ్ లో భాగంగా, ఆదాయాపు పన్ను శాఖ 1093 నియామక పత్రాలను నూతనంగా నియమించిన ఆదాయపు పన్ను ఇనస్పెక్టర్స్, టాక్స్ అసిస్టెంట్లకు 22 అక్టోబర్ 2022న జారీ చేసింది. ఇందులో, దాదాపు 300 కొత్తగా ఎంపిక అయిన వారు 18 పిఆర్. సిసిఐటి  ప్రాంతాలలో నిర్వహించిన కార్యక్రమాలలో వ్యక్తిగతంగా పాల్గొనగా, ఇతరులు దృశ్యమాధ్యమం ద్వారా పాలుపంచుకున్నారు.
ఆరోగ్య, కుటుంబ సంక్షేమ మంత్రిత్వ శాఖ
బధిరుల అంతర్జాతీయ వారోత్సవం -2021 , బధిరుల అభివృద్ధి ఉత్సవాల కార్యక్రమానికి అధ్యక్షత వహించిన డాక్టర్ భారతి ప్రవీణ్ పవార్.
వివిధ అనారోగ్యాలు, వైకల్యాలను గుర్తించేందుకు చిన్న పిల్లలకు పరీక్షలు నిర్వహించడం తప్పనిసరి : డాక్టర్ భారతి ప్రవీణ్ పవార్
కేంద్ర ఆరోగ్య, కుటుంబ సంక్షేమ శాఖ సహాయ మంత్రి డాక్టర్ భారతి ప్రవీణ్, 2021 బధిరుల అంతర్జాతీయ వారోత్సవానికి న్యూఢిల్లీలోని సెంట్రల్ హెల్త్ ఎడ్యుకేషన్ బ్యూరోలో అధ్యక్షత వహించి, ప్రసంగించారు.
కేంద్ర ఆరోగ్య మంత్రిత్వశాఖ కింద డైరక్టరేట్ జనరల్ ఆఫ్ హెల్త్ సర్వీసెస్ ఈ అంతర్జాతీయ బధిరుల వారోత్సవం -2021ని నిర్వహిస్తోంది. బధిరులకు సంబంధించి పలు అవగాహనా కార్యక్రమాలు, ఈ రంగంతో సంబంధం గల పలు స్టేక్ హోల్డర్లతో కార్యకలాపాలను నిర్వహిస్తున్నది. ఈ ఏడాది థీమ్, అభివృద్ధి చెందుతున్న బధిరుల కమ్యూనిటీల ఉత్సవం గా నిర్ణయించారు.
ఈ సందర్భంగా మాట్లాడుతూ డాక్టర్ భారతి పవార్, దేశంలో వివిధ వినికిడి సమస్యలతో బాధపడే వారు 9 కోట్ల మంది వరకు ఉన్నారని చెప్పారు. ప్రస్తుతం మనం ఆజాదీకా అమృత్ మహోత్సవ్ జరుపుకుంటున్న నేపథ్యంలో మనం మన గ్రామాలకు వెళ్లి, చిన్న పిల్లలకు గల వివిధ అనారోగ్యాలపై పరీక్షలు నిర్వహింపచేయాలన్నారు. ప్రాథమిక దశలో వీటిని గుర్తించడం వల్ల వైకల్యం ఏర్పడకుండా నివారించవచ్చని ఆమె అన్నారు. దీనివల్ల ఎన్నో ప్రయోజనాలు ఉన్నాయని చెప్పారు.వివిధ అనారోగ్యాలు, వివిధ వైకలయాలకు సంబంధించి చిన్నపిల్లలకు పరీక్షలు నిర్వహింప చేయడం తప్పనిసరి అని, చికిత్స కంటే రోగం రాకుండా ముందస్తు జాగ్రత్తలు తీసుకోవడం ముఖ్యమని అన్నారు.
ప్రధానమంత్రి శ్రీ నరేంద్రమోదీ దార్శనికతకు కృతజ్ఞతలు తెలియజేస్తూ డాక్టర్ భారతి పవార్, ప్రధానమంత్రి శ్రీ నరేంద్ర మోదీజీ నాయకత్వంలో , భారతదేశం తనంత తానుగా ఔషధాన్ని తయారు చేయగలదని, రోజుకు 1 నుంచి 2 కోట్ల వరకు వాక్సిన్లు వేయగల సమర్ధత కలిగి ఉందని ప్రపంచానికి చాటి చెప్పగలిగిందని అన్నారు. పుట్టిన రోజు వేడుకల సమయంలో వినికిడి లోపం ఉన్న వారికి తమ పుట్టిన రోజు కానుకగా వినికిడి సమస్యను తీర్చే ఉపకరణాలను అవసరమైన వారికి బహుకరించాల్సిందిగా ఆమె పిలుపునిచ్చారు.
తన చిన్ననాటి ఉదాహరణను ఒక దానిని ప్రస్తావిస్తూ ఆమె, పసిపిల్లల సంరక్షణకు సంబంధించి పాతకాలపు సంప్రదాయాలను పునరుద్ధరించాలన్నారు. గర్భిణుల సంరక్షణపట్ల శ్రద్ధ తీసుకోవాలన్నారు. చిన్న పిల్లల ఆరోగ్య పరీక్షలు, చికిత్సకు సంబంధించి వివిధ హెల్ప్లైన్ల విషయమై క్యుఆర్ కోడ్తో చిన్న పాకెట్ బుక్లెట్ రూపొందించనున్నట్టు ఆమె తెలిపారు. ఈ పాకెట్ బుక్ను ఆషా, అంగన్వాడి వర్కర్లు, ఇతర ఆస్పత్రి సిబ్బంది వినియోగించుకోవచ్చన్నారు. ఆయుష్మాన్ భారత్ వంటి వివిధ ప్రభుత్వ పథకాల గురించి ప్రజలలో అవగాహన కల్పించాలని , దీనివల్ల ప్రజలు మరింత ప్రయోజనం పొందడానికి అవకాశం కలుగుతుందని అన్నారు.
బధిరుల అంతర్జాతీయ వారోత్సవాన్ని తొలుత 1958లో ఇటలీలోని రోమ్లో ప్రారంభించారు. గ్లోబల్ డెఫ్ కమ్యూనిటీ దీనిని ప్రతి ఏటా సెప్టెంబర్లో నిర్వహిస్తోంది. ప్రపంచ బధిరుల ఫెడరేషన్ తొలి ప్రపంచ కాంగ్రెస్ జరిగిన నెలలోనే దీనిని జరుపుతూ వస్తున్నారు. అంతర్జాతీయ బధిరుల వారోత్సవం సందర్భంగా ప్రపంచవ్యాప్తంగా బధిరులకు సంబంధించిన పలు కార్యక్రమాలు నిర్వహిస్తున్నారు.
డిజిహెచ్ ఎస్ డాక్టర్ సునీల్ కుమార్, ప్రిన్సిపల్ కన్సల్టెంట్ డిజిహెచ్ ఎస్ డాక్టర్ కన్వర్ సేన్, డిడిజి , డిజిహెచ్ఎస్ డాక్టర్ అనిల్ కుమార్, కేంద్ర ఆరోగ్య కుటుంబ సంక్షేమ మంత్రిత్వశాఖకు చెందిన ఇతర సీనియర్ అధికారులు ఈ కార్యక్రమంలో పాల్గొన్నారు.